Amcic ameɣbun, yufa-d iman-is ta tettak-it i tayeḍ, yekker ur yeɛdiz, iruḥ ad inadi win ara s-d-yefken cwiṭ n seksu ad t-imudd i yiḍebbalen iruḥ ɣer lǧameɛ n taddart, ad asen-d-yemter cwiṭ n seksu, xedmen akka wwin-as-d tabaqit n seksu yewwi seksu-nni i yiḍebbalen, iḍebbalen ččan almi qebren, kkren yid-s ɣer ubennay, wwten-as ṭṭbel, inezzeh iḍebbalen almi i yerwa. Yekker ubennay-nni yedda d wemcic ɣer tala, yebna-tt, iwenneɛitt, tefreḥ tala-nni, tefka-as-d aman i wemcic, yewwi-ten i ufellaḥ, afellaḥ-nni yessew yissen imɣan i yeẓẓa deg lmelk-ines yekker ufellaḥ-nni, imudd-as i wemcic leḥcic, yewwias-t i taɣaḍt, taɣaḍt yuɣ-itt lḥal telluẓ, tečča leḥcic-nni, tmudd-as-d.Yekker wemcic d tazzla, yewwi ayefki-nni i s-d-tefka taɣaḍt, i yemma-jida, tekker yemma-jida imar-nni terra-as-d taseṭṭa-ines.